Document ID: /roh_data/filtered/fineweb-2-filterrobots_roh.jsonl.gz/66546

En cumparegliaziun cun la qualificaziun n’ha Bianca Gisler betg pudì procurar per ina surpraisa. La terza dals Gieus olimpics dals giuvenils 2020 ha stuì sa cuntentar cun 56,50 puncts.
La victoria è ida a l’Australiana Tess Coady, avant l’Austriaca Anna Gasser e la Tudestga Annika Morgan.
Fitzsimons gudogna il final senza Svizzers
Il final dal slopestyle dals umens a Laax è stà senza participaziun svizra. Il meglier atlet da Swiss-Ski Nicolas Huber è sa rangà sin plaz 20. Gudagnà l’occurrenza ha l’American Sean Fitzsimons, avant il Norvegiais Staale Sandbech ed in segund American, Jake Canter.